Erratzu

Erratzu Nafarroa Garaiko iparraldeko lekua da, Baztan udalerrikoa. Bi auzo ditu: Gorostapolo eta Iñarbil. 2022 hasieran, 484 biztanle zituen.

 Biztanleria 
 Erratzuko biztanleriaHerriguneko, Iñarbilgo eta Gorostapaloko biztanleen batura. 1940  1950  1960  1970  1981  1991  2000  2010  2020 1098  1010  870  671  572  542  505  490  479 

 Kultura 
 Bestak eta ospakizunak 
250px|thumb|eskuinera|Erratzu vue 3.jpg|Erratzuko karrika
Herriko bestak ekainaren 29an ospatzen dira, San Pedroetan.

Inauteak Hausterre-egunaren aurreko azken igandean hasten dira; beraz, ez dute egun finkorik, urtero aldatzen baita. Hiru egun irauten dute. Herriko gazteek lau danbolin nagusi izendatzen dituzte, bi mutil eta bi neska. Horiek urteko ospakizun guztiak antolatzen dituzte, inauteriak, bestak...

Inauteetako lehenbiziko egunean, gazteek, bi taldetan banatuak eta soinulariak lagun, eskea edo puska biltzea egiten dute herrian barna. Etxe batera ailegatzean, larrainean edo barnean, jatera eta edatera ematen diete; lehengo denboretan, txistorra, odolkia edota arrautzak ere jasotzen zuten, baina gaur egun dirua bildu ohi dute. Astelehenean, talde batek Untxideko eskea egiten du, eta besteak Gorostapalotik hasi eta Azkarateraino.

Astearte goizean, bi taldetan, Iñarbil eta Iñarbegi korritzen dituzte. Bazkalondoan, desfilea egiten da. Damak dira pertsonaia nagusiak.Lehenago eskera ere joaten ziren damak, baina egun astearte arratsaldean baino ez dira ateratzen. Zuriz jantzirik, koloretako zintez apaindutako zapela buruan eta aurpegia beloarekin estalirik ateratzen dira, berek zanbonbak izendatzen dituzten dunbalak joaz.

 Euskara 
Erratzun Baztango euskara egiten da, nafarreraren aldaera.

 Ondarea 
 Apeztegia jauregia, XVII. mendearen bigarren erdikoa.
 Goienetxe jauregia, XVIII. mendearen bigarren erdikoa.
 Herriko ostatua, XVIII. mendekoa. 
 San Pedro eliza, XVI-XX. mende bitartekoa.
 Etxenike jauregia, Iñarbil auzoan.
 Xorroxin ur-jauzia, Gorostapalo auzoan.

 Erratzuar ezagunak 
 Jose Apeztegia (169?-1746), Nafarroako Bikario Nagusia eta priorea, Iruñeko kalonjea, irakaslea eta idazlea. Bere garaiko Europako gizonik garaienetakoa omen zen.
 Juan Lorenzo Irigoien Dutari (1712-1778), Iruñeko apezpikua.
 Migel Jose Mariano Irigoien Dolarea (1785-1852), Nafarroako probintzia-senataria, elizgizona eta teologoa.
 Ricardo Zabaltza (1898-1940), sindikalista eta politikaria.
 Jose Mari Apezetxea (1927-2017), margolaria.
 Xabier Ibargarai (1985), palaria.

 Argazki galeria 

 Oharrak 

 Erreferentziak 

 Ikus, gainera 

 Bidasoan gora liburua

 Kanpo estekak 

 Erratzu "Herri txiki, infernu handi" saioan (ETB1).

  Erratzu  Gorostapolo | Iñarbil